biswa921/hiwiki-latest-pages-articles-raw huggingface dataset:
हनुमान जयंती

हनुमान जन्मोत्सव एक हिन्दू पर्व है। यह चैत्र माह की पूर्णिमा को मनाया जाता है। इस दिन हनुमानजी का जन्म हुआ था यह माना जाता है। हनुमान जी को कलयुग में सबसे प्रभावशाली देवताओं में से एक माना जाता है।thumb|250px|माता अंजनी की गोद में बैठे हनुमान की पल्लव कालीन कांस्य प्रतिमा
विष्णु जी के राम अवतार के बाद रावण को दिव्य शक्ति प्रदान हो गई। जिससे रावण ने अपनी मोक्ष प्राप्ति हेतु शिवजी से वरदान माँगा की उन्हें मोक्ष प्रदान करने हेतु कोई उपाय बताए। तब शिवजी ने राम के हाथों मोक्ष प्रदान करने के लिए लीला रचि। {{शिवजी}} की लीला के अनुसार उन्होंने हनुमान के रूप में जन्म लिया ताकि रावण को मोक्ष दिलवा सके। इस कार्य में रामजी का साथ देने हेतु स्वयं शिवजी के अवतार हनुमान जी आये थे, जो की सदा के लिए अमर हो गए। रावण के वरदान के अनुसार उन्हे मृत्यु के साथ साथ उसे मोक्ष भी दिलवाया।

कार्यक्रम
हनुमान जयन्ती को लोग हनुमान मन्दिर में दर्शन हेतु जाते है। कुछ लोग व्रत भी धारण कर बड़ी उत्सुकता और ऊर्जा के साथ समर्पित होकर इनकी पूजा करते है। हनुमान जयंती 2024 शुभ मुहूर्त  यतः यह कहा जाता है कि ये बाल ब्रह्मचारी थे अतः इन्हे जनेऊ भी पहनाई जाती है। हनुमानजी की मूर्तियों पर सिन्दूर और चाँदी का वर्क चढ़ाने की परम्परा है। कहा जाता है राम की लम्बी आयु के लिए एक बार हनुमान जी अपने पूरे शरीर पर सिन्दूर चढ़ा लिया था और इसी कारण उन्हें और उनके भक्तो को सिन्दूर चढ़ाना बहुत अच्छा लगता है जिसे चोला कहते है। संध्या के समय दक्षिण मुखी हनुमान मूर्ति के सामने शुद्ध होकर मन्त्र जाप करने को अत्यन्त महत्त्व दिया जाता है। हनुमान जयन्ती पर रामचरितमानस के सुन्दरकाण्ड पाठ को पढना भी हनुमानजी को प्रसन्न करता है। सभी मन्दिरो में इस दिन तुलसीदास कृत रामचरितमानस एवं हनुमान चालीसा का पाठ होता है। स्थान स्थान पर भण्डारे आयोजित किये जाते है।
तमिलानाडु व केरल में हनुमान जयन्ती मार्गशीर्ष माह की अमावस्या को तथा उड़ीसा में वैशाख महीने के पहले दिन मनाई जाती है। वहीं कर्नाटक व आन्ध्र प्रदेश में चैत्र पूर्णिमा से लेकर वैशाख महीने के 10वें दिन तक यह त्योहार मनाया जाता है। हनुमान जयंती 2024 शुभ मुहूर्त

 गुरु 
भगवान् हनुमान के गुरु इनकी माता, भगवान् शंकर, भगवान् सूर्य और ऋषि मातंग थे।     thumb|left|300px|हनुमान जयंती के अवसर पर दर्शनार्थी
thumb|300px|सामूहिक हनुमान चालीसा पाठ

हनुमान जी की पत्नी का क्या नाम था ?

हनुमान जी की पत्नी का नाम सुवर्चला था जो सूर्य देव की पुत्री थी |

हनुमान का नामकरण
इन्द्र के वज्र से हनुमानजी की ठुड्डी (संस्कृत में हनु) टूट गई थी। इसलिये उनको हनुमान का नाम दिया गया। इसके अतिरिक्त ये अनेक नामों से प्रसिद्ध है जैसे बजरंग बली, मारुति, अञ्जनि सुत, पवनपुत्र, संकटमोचन, केसरीनन्दन, महावीर, कपीश, शङ्कर सुवन आदि।
 इन्हें भी देखें
 अंजनी
 हनुमान चालीसा
 रामचरितमानस 
 रामायण
 उलटे हनुमान

 सन्दर्भ 

हनुमान जयंती 2024 शुभ मुहूर्त
श्रेणी:पूर्णिमा
श्रेणी:हिन्दू त्यौहार
श्रेणी:हनुमान
हनुमान जयंती 2024 शुभ मुहूर्त 
Download श्री हनुमान चालीसा PDF FreeWith Hindi Meanings
सोनारगाँव

thumb|200x200px|बड़ा सरदार बरी के खण्डहर, यह सोनारगाँव में एक भवन है।
सोनारगाँव बंगाल में इसा खान के साम्राज्य की प्राचीन राजधानी है। यह वर्तमान नगर नारायणगंज, बांग्लादेश में स्थित है। महान मुस्लिम यात्री इब्न बतूता १४वीं सदी में यहाँ आया था। यह शेर शाह सूरी मार्ग का पूर्वी छोर है, जिसे शेर शाह सूरी द्वरा १६वीं सदी में बनवाया गया था और २,५०० किमी लम्बा यह मार्ग उत्तर भारत से होते हुए पाकिस्तान के उत्तर-पूर्वी सीमान्त प्रदेश के पेशावर में समाप्त होता है।

 एतिहासिक स्थल 
 सोनारगाँव का 'लोक शिल्प जादूघर', जो इसा खान की राजधानी का एक भाग था।
 'पानम नगर' १९वीं सदी में सोनारगाँव के ऊपरी-मध्यम वर्ग के लोगों का एक केन्द्र था। अब यह खण्डहर है। यहाँ पर मुख्यतः हिन्दू वस्त्र विक्रेता रहते थे।
 मूसा खान की मस्जिद, जो ढाका विश्वविद्यालय के डा मुहम्म्द शाहिदुल्लाह की कब्र भी है। यह इसपर की गई कारीगरी के लिए जानी जाती है और कहा जाता है कि इसका निर्माण इसा खान या उसके पुत्र, मूसा खान ने करवाया था।
 'हाजीगंज का किला' को इसा खान का मुख्य सामरिक किला था जो मेघना, शितलक्या और ब्रह्मपुत्र नदियों के सामने था। यह प्राधिकरण द्वारा रक्षित है।

 उल्लेखनीय लोग 
यहाँ के कुछ उल्लेखनीय व्यक्ति है: बद्रुन नेस्सा मंसूर, सेवानिवृत उप-प्रधानाचार्य, शिक्षक प्रशिक्षण महाविद्यालय, ढाका।

 इन्हें भी देखें 
सोनारगाँव उपजिला

 बाहरी कड़ियाँ 
 विश्व स्मारक निधि २००८ का सोनारगाँव के लिए ध्यानसूची पृष्ठ
 बांग्लापीडिया पर सोनारगाँव

श्रेणी:बांग्लादेश
श्रेणी:बांग्लादेश का इतिहास
स्टीमर

right|thumb|240px|फीनिश स्टीमर, फिनलैंड 
स्टीमर या स्टीमबोट एक भाप से चलने वाला पानी का जहाज होता है, जिसमें प्रोपल्ज़न का प्राथमिक तरीका वाष्प-शक्ति होती है। स्टीमर को प्रायः झीलों, नदियों आदि में परिवहन हेतु प्रयोग किया जाता है, किंतु बड़े स्टीमरों को समुद्र में भी प्रयोग किया जा सकता है। 

 बाहरी कड़ियाँ 

श्रेणी:जहाज
श्रेणी:नाव
बैदू

thumb
बैदू इन्कॉर्पोरेशन (Baidu, Inc. / चीनी भाषा: 百度公司; पिन्यिन: bǎidù gōngsī, NASDAQ: BIDU), जिसे सामान्यत: 'बैदू' नाम से जाना जाता है, चीनी एवं जापानी भाषाओं का खोजी यंत्र है। इसकी स्थापना १८ जनवरी सन् २००० को हुई थी। यह वेबसाइटें, आडियो फाइलें तथा छबियाँ खोजता है। बैदू के कुल ५७ खोज-सेवाएं एवं अन्य सामुदायिक सेवाएं (जैसे आनलाइन विश्वकोश आदि) विद्यमान हैं। रॉबिन ली और एरिक जू इसके संस्थापक थे। दोनो ही संस्थापक चीनी थे। अलेक्सा इन्टरनेट रैंकिंग के अनुसार अप्रैल २०१० में बैदू का स्थान आठवाँ था।

 बाहरी कड़ियाँ 
  
 Baidu.com (BIDU) (Wikinvest)

श्रेणी:अंतरजाल खोजी यंत्र
श्रेणी:चीन
एलाइंस एअर

thumb|अलायंसेयर का विमान नई दिल्ली विमानक्षेत्र में
अलायंस एयर  नाम से चली थी, एयर इंडिया की एक कम-कीमत वायु सेवा है। इस सेवा की साप्ताहिक ३५७ उड़ाने२५ अन्तर्देशीय गंतव्यों को जोड़ती हैं। 

 सन्दर्भ 

श्रेणी:भारत की वायु सेवा
श्रेणी:एयर इंडिया
श्रेणी:मुंबई स्थित कंपनियां
अश्वपति

अश्वपति अश्वपति वैदिक तथा पौराणिक युग के प्रख्यात राजा। इस नाम के अनेक राजाओं का परिचय वैदिक ग्रंथों तथा पुराणों में उपलब्ध होता है: 

(१) छान्दोग्य उपनिषद (५।११) के अनुसार अश्वपति कैकेय केकय देश के तत्ववेत्ता राजा थे जिनसे सत्ययज्ञ आदि अनेक महाशाल तथा महाश्रोत्रिय ऋषिओं ने आत्मा की मीमांसा के विषय में प्रश्न कर उपदेश पाया था। इनके राज्य में सर्वत्र सौख्य, समृद्धि तथा सुचारित्र्य की प्रतिष्ठा थी। अश्वपति के जनपद में न कोई चोर था, न शराबी, न मूर्ख और न कोई अग्निहोत्र से विरहित। स्वैर आचरण (दुराचार) करनेवाला कोई पुरूष न था, फलतः कोई दुराचारिणी स्त्री न थी। इनकी तात्विक दृष्टि परमात्मा को वैश्वानर के रूप में मानने के पक्ष में थी। इनके अनुसार यह समग्र विश्व; इसके नाना पदार्थ तथा पंचमहाभूत इसी वैश्वानर के विभिन्न अंग प्रत्यंग हैं। आकाश परमात्मा का मस्तक है, सूर्य चक्षु है, वायु प्राण है, पृथ्वी पैर है। इस समष्टिवाद के सिद्धान्त का पोषक होने से छांदोग्य उपनिषद् में अश्वपति महनीय दार्शनिक चित्रित किए गए हैं। (छान्दोग्य उपनिषद, ५।१८)।

(२) महाभारत के अनुसार सावित्री के पिता ओर मद्रदेश के अधिपति थे। इनकी पुत्री सावित्री सत्यवान् नामक राजकुमार से ब्याही थी। परम्परा के अनुसार सावित्री अपने पातिव्रत तथा तपस्या के कारण अपने गतप्राण पति को जिलाने में समर्थ हुई थी। इसलिए वह आर्यललनाओं में पातिव्रत धर्म का प्रतीक मानी जाती है।

 अश्वपति द्वारा पराशर से सावित्री पूजा विधान का श्रवण, सावित्री कन्या की प्राप्ति, सत्यवान् - सावित्री कथादेवीभागवत ९.२६+
 मद्र देश का राजा, मालती - पति, पराशर द्वारा गायत्री व सावित्री जप विधान का कथन, सावित्री - सत्यवान् की कथाब्रह्मवैवर्त्त २.२३+ 
 अश्वपति द्वारा सावित्री कन्या की प्राप्ति, सावित्री - सत्यवान् की कथाभविष्य ४.१०२मत्स्य २०८+
 अश्वपति राजा द्वारा सावित्री व्रत चीर्णन से सावित्री कन्या की प्राप्ति, सावित्री - सत्यवान् कथास्कन्द ७.१.१६६
 अश्वपति द्वारा पराशर से गायत्री व सावित्री जप विधान का श्रवण, सावित्री - सत्यवान् की कथालक्ष्मीनारायण १.३६६

(३) वाल्मीकि रामायण (अयोध्याकाण्ड, सर्ग १) के अनुसार अश्वपति केकय देश के राजा थे। इनके पुत्र का नाम युधाजित तथा पुत्री का नाम कैकेयी था जो अयोध्या के इक्ष्वाकुनरेश दशरथ से ब्याही थी। रामायण (अयोध्या. सर्ग ३५) में एक विशिष्ट कथा का उल्लेख कर अश्वपति का पक्षियों की भाषा का पंडित होना कहा गया है।

 सन्दर्भ 

 एन्जिलफायर

श्रेणी:प्राचीन भारत
श्रेणी:भारत के राजा
ग्रन्थालय का सूचीपत्र

400px|thumb|right|किसी विश्वविद्यालय के ग्रन्थालय का सूचीपत्र
किसी एक पुस्तकालय में या पुस्तकालयों के समूह में मौजूद सभी पुस्तकादि के बारे में मुख्य सूचनाओं से युक्त एक पंजिका (रजिस्टर) होता है उसे ही ग्रन्थालय का सूचीपत्र (library catalog) कहते हैं। ग्रन्थालय में पुस्तकें, कम्प्यूटर फाइलें, ग्राफिक्स, जर्नल आदि आते हैं जिन सबकी जानकारी सूचीपत्र में रखी जाती है।

 बाहरी कड़ियाँ 
 A general overview of the ISBD
 Very Innovative Webpacs — Online catalogs using particularly good design or functionality
 Libraries Australia — Australian national bibliographic catalogue: 800+ libraries
 OCLC WorldCat

श्रेणी:पुस्तकालय
प्राचीन भारत के जनपद

thumb|right|300px|प्राचिन भारत के जनपदों की स्थिति
यह महाभारत काल के समस्त जनपदों की सूची है, जो कि महाभारत में ही दी गयी है:

 गांधार,मद्र,सिन्ध,काम्बोज,कलिंग,सिंहल,दरद,अभीषह,मागध,पिशाच,कोसल,त्रिगर्त,सौविर,प्राच्य
 प्रतीच्य,बाह्लिक,उदीच्य,अंश,पल्ल्व,सौराष्ट्र,अवन्ति,निषाद,शूरसेन,शिबि,वसति,पौरव,
 तुषार,चूचुपदेश,अशवक,पाण्डय,पुलिन्द,पारद,क्षुद्रक,प्राग्ज्योतिषपुर,मेकल
 कुरुविन्द,त्रिपुरा,शल,अम्बष्ठ,कैतव,यवन
 पांचाल,चेदि,काशी,करुष,मत्स्य,केकय,सृंजय,दक्षार्ण,सोमक,कुन्ति,आन‍र्त,दाशेरक,प्रभद्रक,
 अनूपक,किरात,पटच्चर,पौण्ड्र,पिशाच,पुण्ड्र,कुण्डीविष,मारुत,धेनुक,तगंण,परतगंण,
 तित्तिरचोल,पाण्डय,अग्निवेश्य,हुण्ड,दानभारि,शबर,उद्भस,वत्स

श्रेणी:प्राचीन भारत
पश्च-प्रदीप

चित्र:LCD layers.svg
पश्च-प्रदीप (कभी कभी पश्चालोक) या पश्च-प्रदीपक द्रव क्रिस्टल प्रादर्शी (एलसीडी) को प्रकाशित करने की एक युक्ति है। पश्च-प्रदीपक किसी एलसीडी को पीछे से या पार्श्व से प्रकाशित करते हैं जबकि इसके विपरीत अग्र-प्रदीपक को प्रकाशन हेतु एलसीडी के सामने रखा जाता है। पश्च-प्रदीपकों का प्रयोग छोटे प्रादर्शी पटलों में कम प्रकाश की स्थितियों में पठनीयता को बढ़ाने के लिए,संगणक प्रादर्शी पटलों और एलसीडी टेलीविजन में सीआरटी प्रादर्शी पटलों की भांति प्रकाश उतपन्न करने के लिए किया जाता है।

सामान्य प्रकार के एलसीडी प्रादर्शी पटलों का निर्माण बिना किसी आंतरिक प्रकाश स्रोत के बिना किया जाता है और उपयोगकर्ता के लिए संप्रेषित छवि प्रदर्शित करने के लिए एक बाहरी प्रकाश स्रोत की आवश्यकता होती है। हालांकि, आधुनिक एलसीडी स्क्रीन एक आंतरिक प्रकाश स्रोत के साथ बनाये जाते हैं। ऐसी एलसीडी स्क्रीन कई परतों से मिलकर बनी होती है और आमतौर पर पश्च-प्रदीपक पीछे से पहली परत होती है। स्क्रीन पर छवियों के सर्जन हेतु स्क्रीन के पिक्सल के प्रकाश की तीव्रता को विनियमित करने के लिए एक तंत्र की आवश्यकता होती है और इस के लिए, प्रकाश वाल्व का प्रयोग किया जाता है। प्रकाश वाल्व लक्ष्य तक पहुँचने वाले प्रकाश का मार्ग अवरुद्ध करके इसकी मात्रा को किसी तरह नियंत्रित करता है। ऐसा करने का सबसे आम तरीका ध्रुवीकरण फिल्टर का प्रयोग है जो एक स्रोत से निकलने वाले प्रकाश का ध्रुवण एक या दो अनुप्रस्थ दिशाओं में कर, इसे फिर एक स्विचन ध्रुवीकरण फिल्टर के माध्यम से पारित कर अवांछनीय प्रकाश का रास्ता रोक देता है।
 
पश्च-प्रदीपक किसी भी रंग का हो सकता है। एकवर्णी (मोनोक्रोम) एलसीडी आमतौर पर पीले, हरे, नीले या सफेद रंग के होते हैं, जबकि बहुवर्णी एलसीडी सफेद रंग का प्रयोग करते हैं क्योंकि सफेद रंग में वर्णक्रम के अधिकतर रंग समाहित होते हैं। 
 सन्दर्भ 

 बाहरी कड़ियां 
 इन्हें भी देखें 

श्रेणी:भौतिक विज्ञान
प्रकाश वाल्व

प्रकाश वाल्व या प्रकाश कपाट ऐसी युक्ति है जो किसी प्रकाश-स्रोत से निकलकर किसी लक्ष्य तक पहुँचने वाले प्रकाश की मात्रा को आवश्यकतानुसार परिवर्तित करने की सुविधा प्रदान करती है। संगणक स्क्रीन या वीडियो प्रक्षेपण (प्रोजेक्टर) में प्रयोग होने वाला पर्दा 'लक्ष्य' के कुछ उदाहरण हैं।

प्रकाश वाल्व की क्रिया को प्राप्त करने के दो बुनियादी सिद्धांत हैं। पहला, लक्ष्य तक पहुँचने वाले प्रकाश का इसके मार्ग से विक्षेपण करके (एक परावर्तक प्रकाश वाल्व) और दूसरा प्रकाश को अवरुद्ध करके (एक पारगम्य प्रकाश वाल्व)।

अवरुद्ध विधि का प्रयोग द्रव क्रिस्टल प्रादर्शी (LCDs) स्क्रीन, वीडियो प्रक्षेपक और पश्च-प्रक्षेपण टेलीविज़न में होता है।

 सन्दर्भ 

 बाहरी कड़ियां 

श्रेणी:प्रकाश
ध्रुवक

thumb|एक ध्रुवीकरण फिल्टर परावर्तन (शीर्ष) को कम कर शीशे के माध्यम से देखना संभव बनाता है।
ध्रुवक या ध्रुवीयक विद्युत चुंबकीय तरंगों (प्रकाश) के एक अस्पष्ट या मिश्रित ध्रुवीकरण वाले किरणपुंज को एक सु-स्पष्ट किरणपुंज में परिवर्तित करने वाली युक्ति है। ध्रुवको का प्रयोग कई प्रकाशीय तकनीकों और उपकरणों में किया जाता है और ध्रुवीकरण फिल्टर फोटोग्राफी (छायांकन) और द्रव क्रिस्टल प्रादर्शी प्रौद्योगिकी में प्रयोग किए जाते है।

ध्रुवक को दो सामान्य श्रेणियों में विभाजित किया जा सकता है: अवशोषक ध्रुवक, जहां उपकरण के द्वारा अवांछित ध्रुवीकरण अवस्थाओं का अवशोषण किया जाता है और किरणपुंज-विभाजक ध्रुवक, जहां अध्रुवीकृत किरणपुंज को दो विपरीत ध्रुवीकरण अवस्थाओं वाले किरणपुंज में विभाजित किया जाता है।

 सन्दर्भ 

 बाहरी कड़ियाँ 
 इन्हें भी देखें 

श्रेणी:प्रकाश
श्रेणी:विद्युत चुम्बकीय वर्णक्रम
श्रेणी:तकनीकी और अभियान्त्रिकी
श्रेणी:फोटोग्राफिक तकनीक
मान मंदिर घाट

250px|अंगूठाकार|मान मंदिर घाट, वाराणसी
मान मंदिर घाट वाराणसी में स्थित एक गंगा घाट है। इस घाट को जयपुर के महाराजा जयसिंह द्वितीय ने १७७० में बनवाया था। इसमें नक्काशी अरजा लीदार अलंकृत झरोखे बने हैं। इसके साथ ही उन्होंने वाराणसी में यंत्र मंत्र वेधशाला भी बनवायी थी जो दिल्ली, जयपुर, उज्जैन, मथुरा के संग पांचवीं खगोलशास्त्रीय वेधशाला है। इस घाट के उत्तरी ओर एक सुंदर बाल्कनी है, जो सोमेश्वर लिंग को अर्घ्य देने के लिये बनवायी गई थी। 

श्रेणी:वाराणसी
श्रेणी:वाराणसी के घाट
हिन्दी पाठ से वाक (टीटीएस्)

हिन्दी पाठ से वाक प्रोग्रामों के निर्माण में लगभग वे ही चीजें लगतीं हैं जो अन्य भाषाओं के टीटीएस के लिये लगतीं हैं। परन्तु हिन्दी देवनागरी में लिखी जाती है, जो जैसी लिखी जती है वैसी ही पढ़ी भी जाती है। इसलिये इसके पाठ (ग्राफीम) को स्वनिम (फोनीम) में बदलने के नियम काफी सरल हैं तथा अपवाद कम हैं।

 बाहरी कड़ियाँ 

श्रेणी:हिन्दी
श्रेणी:भाषा अभिकलन
पश्च-प्रक्षेपण टेलीविज़न

thumb|right|250px|45 इंच जेनिथ सी आर टी पश्च-प्रक्षेपण टेलीविज़नपश्च-प्रक्षेपण टेलीविज़न या RPTV, बड़े पर्दे (स्क्रीन) वाले टेलीविज़न की प्रादर्शी प्रौद्योगिकी का एक प्रकार है। सन 2000 के दशक के मध्य तक अधिकांश बड़ी स्क्रीन वाले उपभोक्ता टेलीविज़न (100 इंच (2500 मिमी) स्क्रीन आकार वाले) पश्च-प्रक्षेपण प्रौद्योगिकी का इस्तेमाल करते थे। इसका एक भिन्नरूप वीडियो प्रक्षेपक (प्रोजेक्टर) है, जो इसी तरह की तकनीक का उपयोग करते हुए, दीवार पर टंगे पर्दे पर छवियों का प्रक्षेपण करता है।

 सन्दर्भ
काठियावाड़

काठियावाड़ (; ) पश्चिम भारत में एक प्रायद्वीपहै। ये गुजरात का भाग है, जिसके उत्तरी ओर कच्छ के रण की नम भूमि, दक्षिण और पश्चिम की ओर अरब सागर और दक्षिण-पश्चिम की ओर कैम्बे की खाड़ी है। इस क्षेत्र की दो प्रमुख नदियाँ भादर और शतरंजी हैं जो क्रमश: पश्चिम और पूर्व की ओर बहती हैं। इस प्रदेश का मध्यवर्ती भाग पहाड़ी है। इस स्थान का नाम राजपुत शासक वर्ग की काठी जाति से पड़ा है।  प्रतिहार शासक सम्राट मिहिर भोज के काल में  क्षत्रिय प्रतिहार की पश्चिमी सीमा काठियावाड़ और पूर्वी सीमा बंगाल की खाड़ी थी। हड्डोला शिलालेखों से यह सुनिश्चित होता है कि क्षत्रिये प्रतिहार शासकों का शासन सम्राट महिपाल २ के काल तक भी उत्कर्ष पर रहा।

thumb|200px|left|काठिय़ावाड़ के वर्तमान जिले
काठियावाड़ क्षेत्र के प्रमुख शहरों में प्रायद्वीप के मध्य में मोरबी राजकोट, कच्छ की खाड़ी में जामनगर, खंबात की खाड़ी में भावनगर मध्य-गुजरात में सुरेंद्रनगर और वधावन, पश्चिमी तट पर पोरबंदर और दक्षिण में जूनागढ़ हैं। पुर्तगाली उपनिवेश का भाग रहे और वर्तमान में भारतीय संघ में जुड़े दमन और दीव संघ शासित क्षेत्र काठियावाड़ के दक्षिणी छोर पर हैं। सोमनाथ का शहर और मंदिर भी दक्षिणी छोर पर स्थित हैं। इस मंदिर में हिन्दू धर्म के बारह ज्योतिर्लिंगोंमें से एक ज्योतिर्लिंग स्थापित है। इसके अलावा दूसरा प्रसिद्ध हिन्दू तीर्थ द्वारका भी यहीं स्थित है, जहां भगवान कृष्ण ने अपनी नगरी बसायी थी। पालिताना प्रसिद्ध जैन तीर्थ है, जहां पर्वत शिखर पर सैंकड़ो मंदिर बने हैं। विश्व का सबसे बड़ा शिपब्रेकिंग यार्ड अलंग और विश्व की सबसे बड़ी जामनगर तेल शोधनी (ऑयल रिफ़ाइनरी) भी इस क्षेत्र में ही स्थित हैं। गिर वन स्थित सासन भी यहीं है, जहां एशिया के एशियाटिक जाति के प्रसिद्ध गिर लॉयन का प्राकृतिक आवास है और सिंह सफ़ारी का भी आयोजन होता है। यहाँ चूने का पत्थर पर्याप्त रूप में मिलता है जो आर्थिक दृष्टि से महत्वूपर्ण है। इस प्रायद्वीप के दक्षिणी छोर पर दीव स्थित है।

 सन्दर्भ 

  सरदार पटेल – भारत के लौह पुरुष

 बाहरी कड़ियाँ 
 काठियावाड़ और सौराष्ट्र के राजपूतों का इतिहास *काठियावाड़ क्षेत्र के पक्षी और वन्यजीवन अभयारण्य

श्रेणी:गुजरात के क्षेत्र
श्रेणी:भारत के प्रायद्वीप
श्रेणी:राजकोट
श्रेणी:खंबात की खाड़ी
श्रेणी:भारत के पारंपरिक क्षेत्र
पंचामृत

thumb|पंचामृत
दूध, दही, मधु, घृत और गन्ने के रस से बने द्रव्य को ही पंचामृत कहा जाता है। भारत के कई घरों में पूजा-पाठ के समय इसे भगवान को अर्पित कर पीया जाता है। दीपावली आदि प्रमुख त्योहारों के दिन इसका विशेष महत्त्व है, उस दिन मंदिरों मे यह भगवान को अर्पित कर प्रशाद के रूप में सबको वितरित किया जाता है।

निर्माण
 पयोदधि घृतं चैव मधु च शर्करायुतम्।
 पञ्चामृतं मयानीतं स्नानार्थं प्रतिगृह्यताम् ॥

 अर्थ : दूध, दही, घी, मधु, और शर्करा-युक्त पञ्चामृत मैं (आपके) स्नान के लिए लाया हूँ, कृपया ग्रहण करें।

 महात्म्य 
पंचामृत देते समय देवपूजक अर्थात पुजारी जिस मंत्र का उच्चारण करता है, उसका अर्थ है- अकाल मृत्यु का हरण करने वाले और समस्त रोगों के विनाशक, श्रीविष्णु का चरणोदक पीकर पुनर्जन्म नहीं होता। दूसरे शब्दों में, श्रद्धापूर्वक पंचामृत का पान करने वाला मनुष्य संसार में समस्त ऐश्वर्यों को प्राप्त करता हुआ शरीरपात के बाद जन्म-मरण के चक्र से मुक्त हो जाता है।' यह पंचामृत का माहात्म्य है। गोदुग्ध, गोदधि, गोघृत, शर्करा और मधु के सम्मिश्रण में रोग निवारण गुण विद्यमान होते हैं, यह पुष्टिकारक है, चिकित्सा शास्त्र की मान्यता है यह। लेकिन जब यह देवमूर्ति का स्पर्श करता है तो मुक्ति प्रदाता हो जाता है-यह आध्यात्मिक सत्य है।

 बाहरी कड़ियाँ 
 पंचामृत बनाने की विधि 

 पंचामृत का अर्थ है 'पांच अमृत'

श्रेणी:आयुर्वेद
श्रेणी:संस्कृति
मदन दहन

thumb|भगवान शिव द्वारा कामदेव को भस्म किया जाना
मदन कामदेव को कहा जाता है, जब कामदेव इन्द्र के कहने पर भगवान शिव की तपस्या भंग करने के लिये कैलाश गये तो भगवान शिव ने क्रोधित होकर उन्हें भस्म कर दिया, इस लीला को ही मदन दहन कहा जाता है।क्लास क्लास्टरमेयर, (2000) Hinduism: A Short History. Oxford: One World Publications.

सन्दर्भ
श्रेणी:शिव
दिङ्नाग

300px|right|thumb|दिङ्नाग, वाद की मुद्रा में
दिङ्नाग (चीनी भाषा: 域龍,  तिब्बती भाषा: ཕྱོགས་ཀྱི་གླང་པོ་ ;  480-540 ई.) भारतीय दार्शनिक एवं बौद्ध न्याय के संस्थापकों में से एक। प्रमाणसमुच्चय उनकी प्रसिद्ध रचना है। दिङ्नाग दो ही प्रमाण स्वीकार करते हैं- प्रत्यक्ष और अनुमान।

दिङ्नाग संस्कृत के एक प्रसिद्ध कवि थे। वे रामकथा पर आश्रित कुन्दमाला नामक नाटक के रचयिता माने जाते हैं। कुन्दमाला में प्राप्त आन्तरिक प्रमाणों से यह प्रतीत होता है कि कुन्दमाला के रचयिता कवि (दिङ्नाग) दक्षिण भारत अथवा श्रीलंका के निवासी थे।
कुन्दमाला की रचना उत्तररामचरित से पहले हुयी थी। उसमें प्रयुक्त प्राकृत भाषा के आधार पर यह कहा जा सकता है कि कुन्दमाला की रचना पाँचवीं शताब्दी में किसी समय हुयी होगी।

कुन्दमाला में कवि की शैली नितान्त सरस और सरला है। यहाँ न लम्बे-लम्बे समासयुक्त वाक्य हैं, न ही शास्त्रमात्र में प्रयुक्त अप्रचलित शब्दों का समावेश । प्रसादगुण इनकी कृतियों की शोभा बढ़ाता है। एक श्लोक देखें-
                       लङ्केश्वरस्य भवने सुचिरं स्थितेति 
                                रामेण लोकपरिवादभयाकुलेन 
                        निर्वासितां जनपदादपि गर्भगुर्वीं 
                                    सीतां वनाय परिकर्षति लक्ष्मणोऽयम् ॥ 

कृतियाँ
 प्रमाणसमुच्चय
 हेतुचक्र
 आलम्बनपरीक्षा तथा इसकी स्वरचित वृत्ति
 अभिधर्मकोशमर्मप्रदीप -- वसुबन्धु के अभिधर्मकोश का सक्षिप्त रूप
 महायान सम्रदाय के अष्टसाहस्रिकप्रज्ञापारमितासूत्र का सारांश
त्रिकालपरीक्षा
 न्यायमुख

 बाहरी कड़ियाँ 
 Dignaga's Logic of Invention, by Volker Peckhaus
 Das Rad der Gründe, German translation of The Wheel of Reason
 Vidhabhusana, Satis Chandra (1907). History of the Mediaeval School of Indian Logic. Calcutta University.

श्रेणी:भारतीय दार्शनिक
श्रेणी:भारतीय बौद्ध
श्रेणी:संस्कृत साहित्यकार
सच का सीरम

सच की दवा या सच का सीरम एक मनोसक्रियण औषधि है जिसे उन व्यक्तियों से जानकारी प्राप्त करने के लिए दिया जाता है जो या तो उस जानकारी को प्रदान करने में असमर्थ होते हैं या फिर वो उसे उपलब्ध कराने को तैयार नहीं होते। किसी व्यक्ति को दवा दे कर जानकारी प्राप्त करने की यह विधि नार्को परीक्षण कहलाती है। अंतरराष्ट्रीय कानून के वर्गीकरण के अनुसार सच की दवाओं का अनैतिक प्रयोग यातना की श्रेणी में आता हैBrugger W: May governments ever use torture? Am J Compar Law 2000; 48: 661–678., हालांकि, मनोचिकित्सा के अंतर्गत इनका प्रयोग उचित रूप से मनोरोगियों के व्यवहार के मूल्यांकन में किया जाता हैNaples M, Hackett TP: The amytal interview: history and current uses. Psychosomatics 1978; 19: 98–105.। इनका पहला ज्ञात प्रयोग 1930 में डॉ॰ विलियम ब्लेकवेन द्वारा दर्ज किया गया थाBleckwenn WJ: Sodium amytal in certain nervous and mental conditions. Wis Med J 1930; 29: 693–696. और आज भी कुछ चुनिंदा मामलों में इनका प्रयोग किया जाता है। 

आज के संदर्भ में, सम्मोहन (कृत्रिम निद्रावस्था) दवाओं का नियंत्रित अंतःशिरा आधान नार्कोसंश्लेषण या नार्कोविश्लेषण कहा जाता है। इसका प्रयोग नैदानिक या चिकित्सीय संबंधी-महत्वपूर्ण जानकारी प्राप्त करने और इससे कैटाटोनिया या उन्माद से पीड़ित रोगियों को कार्यात्मक राहत प्रदान करने मे किया जा सकता है।Tollefson GD: The amobarbital interview in the differential diagnosis of catatonia. Psychosomatics 1982; 23: 437–438.Bleckwenn WJ: Production of sleep and rest in psychotic cases. Arch Neurol Psychiatry 1930; 24: 365–375.

 सक्रिय रसायनिक पदार्थ 
thumbnail|right|'''एमोबार्बिटल, सच की दवा के रूप में प्रयोग होने वाला एक रासायनिक यौगिक
वो शामक या स्वापक जो उच्च संज्ञानात्मक कार्यों को परिवर्तित कर सकते हैं उनमें, इथेनॉल, स्कॉपोलैमाइन, 3-क़्विनुक्लिडाइनिल बेन्ज़ीलेट, टेमाज़ीपाम और कई अन्य बार्बिट्यूरेट जिसमें थाओपेंटल (सामान्यतः सोडियम पेंटोथल के नाम से जाना जाता है) और सोडियम एमाइटल (एमोबार्बिटल) शामिल हैं।
 विश्वसनीयता 
आधुनिक चिकित्सीय विचारों के अनुसार सोडियम एमाइटल के प्रभाव मे जुटाई गयी सूचना अविश्वसनीय हो सकती है। दवा के प्रभाव में व्यक्ति तथ्यों के साथ कल्पना को जोड़ कर सूचना प्रदान कर सकता है।Op cit., Ref. 2 संदेहवादियों के मतानुसार दवा के प्रभाव संबंधी अधिकतर दावे व्यक्ति की इस सोच पर निर्भर होते हैं कि वो दवा के प्रभाव में झूठ नहीं बोल सकता।Redlich FC, Ravitz LJ, Dession GH: Narcoanalysis and truth. Am J Psychiatry 1951; 107: 586–593.Mann J: The use of sodium amobarbital in psychiatry. Ohio State Med J 1969; 65: 700–702. कुछ प्रेक्षकों के अनुसार एमोबार्बिटल के प्रभाव में व्यक्ति अधिक सच बोलने के बजाय ज्यादा बोलने लगता है और इस कारण जानकारी जुटाने की प्रक्रिया के दौरान सच और कल्पना दोनों के ही उजागर होने की संभावना रहती है।Piper A Jr: 'Truth serum' and 'recovered memories' of sexual abuse: a review of the evidence.  J Psychiatry & Law 1993: 3: 447–471.

 सन्दर्भ
कॉपीराइट अधिनियम १९५७

भारत में कॉपीराइट अधिकारों की रक्षा के लिए १९५७ में निर्मित विधेयक।

भारतीय कॉपीराइट अधिनियम 1957 का उद्देश्य बाणिज्यिकरण को बढ़ाबा देना नहीं बल्कि लेखकों, प्रकाशकों तथा उपभोक्ताओं सभी के हितों में उचित संतुलन स्थापित करना था। कंप्यूटर, इंटरनेट आदि तकनीकी साधनों के इस दौर में लेखकों और प्रकाशकों के अधिकारों की सुरक्षा के लिए इसमें संशोधन के लिए भारत सरकार ने कॉपीराइट अधिकार संशोधन पत्र 2010 लाने का निर्णय लिया।

भारत में अब तक सात बार संशोधित हो चुका हैं।(1957,1983,1984,1992,1994,2010और 2012)

धारा 51 के अनुसार इसकी अनुमति लेना आवश्यक है। बिना शर्तों के उल्लंघन माना जाएगा लेकिन कॉपीराइट स्वामी के पास प्रति के राईट भी होने चाहिए। न्यूज़पेपर पर यह अधिनियम लागू नही होगा 

 संदर्भ सूची 

श्रेणी:भारत के अधिनियम
ट्वीट्स

ट्वीट्स मुक्त सामाजिक नेटवर्क व सूक्ष्म-ब्लॉगिंग सेवा ट्विटर पर १४० अक्षरों तक के पाठ्य-आधारित पोस्ट होते हैं और लेखक के रूपरेखा पृष्ठ पर प्रदर्शित किये जाते हैं, तथा दूसरे उपयोगकर्ता अनुयायी (फॉलोअर) को भेजे जाते हैं।ट्विटर|हिन्दुस्तान लाइव। २८ अप्रैल २०१०किस्सा ए ट्विटर। मेरा पन्ना। जीतू। प्रेषक अपने यहां उपस्थित मित्रों तक वितरण सीमित कर सकते हैं, या डिफ़ॉल्ट विकल्प में मुक्त उपयोग की अनुमति भी दे सकते हैं। उपयोगकर्ता ट्विटर वेबसाइट या लघु संदेश सेवा (SMS), या बाह्य अनुप्रयोगों के माध्यम से भी ट्विट्स भेज सकते हैं और प्राप्त कर सकते हैं।अब ट्विटर पर सीधे संदेश भेजें अपने पिटारा टूलबार से । हिन्दू टूलबार - पिटारा। २८ मई २००८ इंटरनेट पर यह सेवा निःशुल्क है, लेकिन एस.एम.एस के उपयोग के लिए फोन सेवा प्रदाता को शुल्क देना पड़ सकता है।

 सन्दर्भ 

श्रेणी:ट्विटर
लिंक्डइन

लिंक्ड इन () एक व्यावसायिक सामाजिक नेटवर्क सेवा है। इसकी स्थापना २८ दिसम्बर २००२ में हुई और इसे मई २००३ में लॉन्च किया गया।

 सन्दर्भ 

बाहरी कड़ियाँ

 
Linkedin उपयोग करने के फायदे 
 Professional networking online: A qualitative study of LinkedIn use in Norway (2008) - Master thesis on how professionals in Norway use LinkedIn.

श्रेणी:सामुदायिक जालस्थल
श्रेणी:सामाजिक नेटवर्किंग
श्रेणी:माइक्रोब्लॉगिंग
श्रेणी:अमेरिकी कम्पनियाँ
श्रेणी:सामाजिक मीडिया
श्रेणी:अंतरजाल
श्रेणी:ब्लॉग होस्टिंग सेवा
श्रेणी:कैलिफोर्निया में स्थित कंपनियां
श्रेणी:२००३ में संस्थापित इंटरनेट लक्षण
श्रेणी:व्यावसायिक नेटवर्क
अधिवृक्क ग्रंथि

अधिवृक्क ग्रन्थि (अंग्रेज़ी: adrenal gland या Suprarenal gland) कशेरुकी जीवों में पायी जाने वाली एक अंतःस्रावी ग्रन्थि है। यह वृक्क (गुर्दे) के ऊपर स्थित होती है। इनका मुख्य कार्य तनाव की स्थिति में हार्मोन निकालना है। मनुष्यों की दाहिनी अधिवृक्क ग्रंथि का आकार त्रिकोणाकार होता है जबकि बायीं अधिवृक्क ग्रन्थि अर्धचन्द्राकार होती है।

अधिवृक्क ग्रन्थियाँ शरीर में सोडियम के नियंत्रण के लिए एल्डोस्टीरॉन नाम की हार्मोन उत्पन्न करती है और एपिनेफ्राइन नाम का हार्मोन उत्पन्न करती है जो हृदय पर अपना प्रभाव छोड़ती है। जब शरीर में ये हार्मोन कम उत्पन्न होता है तो पाचन क्रिया मन्द पड़ जाती है। मनुष्य को भूख नहीं लगती है, रक्तचाप गिर जाता है। इस प्रकार से उत्पन्न रोग को एडीसन रोग कहते है। लेकिन जब शरीर में ये ग्रन्थियाँ शरीर में अधिक हार्मोन उत्पन्न करते हैं तो स्त्रियों में दाढ़ी मूछें आदि नरों के लक्षण उभरने लगते हैं तथा बच्चों में आसाधारण गति के कारण जननांगों का विकास होने लगता हैं।

 सन्दर्भ 

 बाहरी कड़ियाँ 
 
  - "Adrenal Gland"
 
  - "Posterior Abdominal Wall: The Retroperitoneal Fat and Suprarenal Glands"
 Adrenal Gland, from Colorado State University

ग्रंथि, अधिवृक्क
ग्रंथि, अधिवृक्क
ग्रंथि, अधिवृक्क
सूझोऊ

thumb|right|चीन का ध्वज
सूझोऊ (苏州, Suzhou) जनवादी गणराज्य चीन के पूर्वी भाग में स्थित जिआंगसु प्रांत का एक मुख्य शहर है। यह शंघाई के पड़ौस में यांग्त्से नदी की डेल्टा (नदीमुख) के क्षेत्र में ताइहू झील के किनारे स्थित है। यह चीन की प्रशासन प्रणाली के अनुसार एक उपप्रांतीय शहर (प्रीफ़ेक्चर, दिजी) का दर्जा रखता है। सन् २०१० की जनगणना में इसके पूरे क्षेत्र की आबादी १ करोड़ अनुमानित की गई थी जिनमें से लगभग ४० लाख शहरी इलाक़े में बसे हुए थे।

सूझोऊ की स्थापना ५१४ ईसापूर्व में हुई थी और यह २,५०० साल का इतिहास रखता है। इस शहर की नहरें, पगोडा, पत्थर के पुल और बाग़-बग़ीचे इसे चीन के सबसे बड़े पर्यटक स्थलों में से एक बनाते हैं। चीन के सोंग राजवंश के ज़माने से यह चीन के रेशम कारोबार का भी एक प्रमुख केंद्र रहा है।Suzhou: where the goods of all the provinces converge, Michael Marmé, Stanford University Press, 2005, ISBN 978-0-8047-3112-6

 मौसम 
औपचारिक रूप से सूझोउ को आर्द्र अर्ध-कटिबन्धीय जलवायु क्षेत्र माना जाता है। गर्मियाँ लम्बी, बहुत गर्म और नम होती हैं। जुलाई में तापमान ३५ °सेंटीग्रेड तक जा सकता है। सर्दियों में साइबेरिया से सर्द हवाएँ तापमान शून्य से नीचे गिरा देती हैं और कभी-कभी बर्फ़ गिर सकती है।

 संस्कृति 
सूझोऊ अपनी चीनी नौटंकी, दस्तकारी, चित्रकारी, रेशम और खान-पान के लिए प्रसिद्ध है।

 सूझोऊ से सम्बंधित चीनी कहावतें 
सूझोऊ में पैदा हो, हांगझोऊ में जीयो, गुआंगझोऊ में खाओ, लिऊझोऊ में मरो
सूझोऊ अपने सुन्दर-सुशील और पढ़े-लिखे नागरिकों के लिए मशहूर था, हंगझोऊ अपने सौंदर्य के लिए, गुआंगझोऊ अपने खाने के लिए और लिऊझोऊ में दफ़नाने के लिए नानमु लकड़ी के ताबूत बनते थे जो शरीर के क्षीण होने की प्रतिक्रिया को धीमा कर देते थे

ऊपर स्वर्ग, नीचे सूझोऊ और हांगझोऊ
यानि ऊपर और नीचे स्वर्ग ही स्वर्ग

 इन्हें भी देखें 
 जिआंगसू

 सन्दर्भ 

श्रेणी:चीन के शहर
श्रेणी:चीनी जनवादी गणराज्य के नगर
श्रेणी:जिआंगसू
महाश्येन

गरुड़/महाश्येन (ईगल) शिकार करने वाला बड़े आकार का पक्षी हैं। इस पक्षी को ऊँचाई से ही प्रेम है, धरातल से नहीं। यह धरातल की ओर तभी दृष्टिपात करता है, जब इसे कोई शिकार करना होता है। इसकी दृष्टि बड़ी तीव्र होती है और यह धरातल पर विचरण करते हुए अपने शिकार को ऊँचाई से ही देख लेता है। यूरेशिया और अफ्रीका में इसकी साठ से अधिक प्रजातियाँ स्पेसीज (species)पायी जाती हैं।

महाश्येन, फैल्कोनिफॉर्मीज़ (Falconiformes) गण, ऐक्सिपिटर (Accipitres) उपगण, फैल्कानिडी (Falconidae) कुल तथा ऐक्विलिनी (Aquilinae) उपकुल के अंतर्गत है। यह उपकुल दो वर्गों में विभाजित है। ये दो वर्ग ऐक्विला स्थल महाश्येन (Aquila Land Eagle) और हैलिई-एटस, जल महाश्येन (Haliaeetus Sea Eagle) हैं। इस श्येन परिवार में लगभग तीन सौ जातियाँ पाई जाती हैं। ये अनेक जातियाँ स्वभाव तथा आकार प्रकार में एक दूसरे से भिन्न होती हैं तथा विश्व भर में पाई जाती हैं। 

प्राचीन काल से ही यह साहस एवं शक्ति का प्रतीक माना गया है। संभवत इन्हीं कारणों से सभी राष्ट्रों के कवियों ने इसका वर्णन किया है और इसे रूस, जर्मनी, संयुक्त राज्य आदि देशों में राष्ट्रीय प्रतीक के रूप में माना गया है। भारत में इसे गरुड़ की संज्ञा दी गई है तथा पौराणिक वर्णनों में इसे विष्णु का वाहन कहा गया है। संभवत: तेज गति और वीरता के कारण ही यह भगवान विष्णु का वाहन हो सका है।

अन्य देशों के भी पौराणिक वर्णनों में इसका वर्णन आता है, जैसे स्कैंडेनेविया में इसे तूफान का देवता माना गया है और यह बताया गया है कि यह देव स्वर्ग लोक के एक छोर पर बैठकर हवा का झोंका पृथ्वी पर फेंकता है। ग्रीसवासियों की, प्राचीन विश्वास के अनुसार, ऐसी धारणा है कि उनके सबसे बड़े देवता, ज़्यूस (Zeus), को इस महाश्येन ने ही सहायतार्थ वज्र प्रदान किया था।

भगवान् विष्णु का वाहन होकर भी इस पक्षी की मनोवृत्ति अहिंसक नहीं है। यह मांसभक्षी, अति लोलुप और प्रत्यक्षत: हानि पहुँचानेवाला होता है, तथापि यह उन बहुत से पक्षियों को समाप्त करने में सहायक है, जो कृषि एवं मनुष्यों को हानि पहुँचाते हैं। साथ ही साथ यह हानि पहुँचानेवाले सरीसृप तथा छोटे छोटे स्तनी जीवों को भी समाप्त करता है और इस प्रकार जंतुसंसार का संतुलन बनाए रखता है।

 इन्हें भी देखें 
 गरुड़
 चील
 श्येनपालन

 बाहरी कड़ियाँ 
Eagle photos on Oriental Bird Images
 PBS Nature: Eagles
 Eagle videos on the Internet Bird Collection
 Eagle photos - including chick in nest
 Web of the Conservation Biology Team-Bonelli's Eagle, of the University of Barcelona
 Eagle Conservation Alliance (ECA)
 Eagle Stamps from around the world

श्रेणी:पक्षी
श्रेणी:शिकारी पक्षी
श्रेणी:ऐकीपिट्रीडाए
*
विज्ञान परियोजना

अंगूठाकार|विज्ञान परियोजना में सौरमण्डल का प्रतिरूप प्रदर्शित करता छात्र।
विज्ञान की किसि विधा (जैसे भौतिकी, रसायन विज्ञान, जीवविज्ञान आदि) में मॉडल बनाना या कोई वैज्ञानिक प्रयोग करना विज्ञान परियोजना (science project) कहलाती है। यह छात्रों के लिये शैक्षिक गतिविधि है जिसमें वे कुछ अपने-आप करने की कोशिश करते हुए सीखते हैं। कभी-कभी विद्यार्थी अपने इन विज्ञान-परियोजनाओं को विज्ञान मेलों में प्रदर्शित करते हैं। आजकल पूरे विश्व में छात्रों को विज्ञान परियोजनाएं करी और करायी जातीं हैं।

 विज्ञान परियोजनाओं के प्रकार 
विज्ञान परियोजनाएँ मुख्यत: चार प्रकार की होतीं हैं -

 प्रायोगिक परियोजना (experimental projects)
 इंजीनियरी प्रोजेक्ट (Engineering projects)
 प्रदर्शन परियोजना (Display projects)
 सैद्धान्तिक परियोजना (Theoretical projects)

 बाहरी कड़ियाँ 
 विज्ञान गतिविधियाँ (हिन्दी ब्लॉग)
 Science Fair Projects
 A Guide to Science Fairs

श्रेणी:शिक्षा
श्रेणी:विज्ञान
मरीचिका

right|250px|thumb|गर्मी में मरीचिका
मरीचिका एक प्रकार का  वायुमंडलीय दृष्टिभ्रम है, जिसमें प्रेक्षक अस्तित्वहीन जलाश्य एवं दूरस्थ वस्तु के उल्टे या बड़े आकार के प्रतिबिंब तथा अन्य अनेक प्रकार के विरूपण देखता है। वस्तु और प्रेक्षक के बीच की दूरी कम होने पर प्रेक्षक का भ्रम दूर होता है, वह विरुपित प्रतिबिम्ब नहीं देख पाता। गरम दोपहरी में सड़क पर मोटर चलाते समय किसी सपाट ढालवीं भूमि की चोटी पर पहुँचने पर, दूर आगे सड़क पर, पानी का भ्रम होता है। यह मरीचिका का दूसरा सुपरिचित स्वरूप है।

इस घटना की व्याख्या प्रकाश के अपवर्तन के सिद्धांत के आधार पर की जाती है। जब पृथ्वी की सतह से सटी हुई हवा की परत गरम हो जाती है, तब वह विरल हो जाती है और ऊपर की ठंढी परतों की अपेक्षा कम
अपवर्तक (refracting) होती है। अत: किसी सुदूर वस्तु से आनेवाला प्रकाश (जैसे पेड़ की चोटी से आता हुआ) ज्यों-ज्यों हवा की परतों से अपवर्तित होता आता है, त्यों त्यों वह अभिलंब (normal) से अधिकाधिक विचलित (deviate) होता जाता है और अंत में पूर्णत: परावर्तित हो जाता है। फलत: प्रेक्षक वस्तु का काल्पनिक उल्टा प्रतिबिंब देखता है।

 बाहरी कड़ियाँ 
 All kind of mirages explained
 China daily, rare mirage in Penglai
 The superior mirage
 The inferior mirage
 The highway mirage
 Explanation
 All Atmospheric effects on light rays

श्रेणी:प्रकाशिकी
विभ्रम

thumb|right
इन्द्रियों से प्राप्त ज्ञान के गड़बड़ (असत्य) होने को विभ्रम (Illusion) कहते हैं। विभ्रम की स्थिति में वास्तविकता के बजाय कुछ और ही दिखायी, सुनायी देता है या स्पर्श से सम्बन्धित गलत सूचना मिलती है। आँख का विभ्रम दृष्टिभ्रम तो आम बात है किन्तु कान, नाक, स्वादेन्द्रिय और स्पर्शेन्द्रिय का विभ्रम भी होता है।

 बाहरी कड़ियाँ 
 Universal Veiling Techniques
 Best Rotating Illusions Video
 Make own Illusion video
 Illusion Database Daily Illusions
 What is an Illusion? by J.R. Block.
 Optical illusions and visual phenomena by Michael Bach
 Auditory illusions
 Haptic Perception of Shape - touch illusions, forces and the geometry of objects, by Gabriel Robles-De-La-Torre.
 Illusions of taste
 Get High Now (a science site with audio and visual illusions)
 Illusion Mini Keelboat

श्रेणी:सत्य
श्रेणी:इन्द्रिय
दृष्टिभ्रम

thumb|right|An optical illusion. The square A is exactly the same shade of gray as square B. See checker shadow illusion
thumb|right|A scintillating grid illusion. Shape, position, colour, and 3D contrast converge to produce the illusion of black dots at the intersections.
दृष्टिभ्रम (optical illusion), एक प्रकाशीय विभ्रम है जिसमें वास्तविक वस्तु के बजाय एक भिन्न वस्तु या आकृति नजर आती हैं।

 बाहरी कड़ियाँ
 Optical Illusions & Visual Phenomena by Michael Bach
 Optical Illusions Database by Mighty Optical Illusions
 Optical Illusions   Real Visual Phenomena
 Optical illusions and perception paradoxes by Archimedes Lab
 http://ilusaodeotica.com  hundreds of optical illusions
 Project LITE Atlas of Visual Phenomena 
 Akiyoshi's illusion pages Professor Akiyoshi KITAOKA's anomalous motion illusions
 Spiral Or Not? by Enrique Zeleny, Wolfram Demonstrations Project
 Magical Optical Illusions  by Rangki
 Hunch Optical Illusions by Hunch

*
कोबाल्ट-६०

thumb|right|60Co का γ-किरण वर्णक्रम
कोबाल्ट-६० (६०Co) कोबाल्ट का एक समस्थानिक है। ये सबसे अधिक प्रयोग में आने वाले रेडियोधर्मी समस्थानिकों में से है। प्राकृतिक रूप में पाया जाने वाला कोबाल्ट अपनी प्रकृति में स्थायी होता है, लेकिन ६०Co एक मानव-निर्मित रेडियो समस्थानिक है जिसे व्यापारिक प्रयोग के लिए ५९Co के न्यूट्रॉन सक्रियन द्वारा तैयार किया जाता है। इसका अर्धायु काल ५.२७ वर्ष का होता है।कोबाल्ट-60 । हिन्दुस्तान लाइव। ५ मई २०१० ६०Co ऋणात्मक बीटा क्षय द्वारा स्थिर समस्थानिक निकल-६० (६०Ni) में बदल जाता है। सक्रिय निकल परमाणु १.१७ एवं १.३३ माइक्रोइलेक्ट्रॉनवोल्ट के दो गामा किरणें उत्सर्जित करता है। वैसे कोबाल्ट-६० परमाणु संयंत्रों की क्रिया से बनने वाला एक उपफल होता है। ये कई कामों में उपयोग होता है, जिनमें कैंसर के उपचार से लेकर औद्योगिक रेडियोग्राफी तक आते है। औद्योगिक रेडियोग्राफी में यह किसी भी इमारत के ढांचे में कमी का पता लगाता है। इसके अलावा चिकित्सा संबंधी उपकरणों की स्वच्छता, चिकित्सकीय रेडियोथेरेपी, प्रयोगशाला प्रयोग के रेडियोधर्मी स्रोत, स्मोक डिटेक्टर, रेडियोएक्टिव ट्रेसर्स, फूड और ब्लड इरेडिएशन जैसे कार्यो में भी प्रयोग किया जाता है।कोबाल्ट ६० --इंसान का दोस्त भी, दुश्मन भी -- । अंतर्मंथन। ६ मई २०१०
left|thumb|300px|कोबाल्ट-६० के डिब्बे पर चिपकायी गयी सूचना
हालांकि प्रयोग में यह पदार्थ बहुआयामी होता हैं, किन्तु इसको नष्ट करने में कई तरह की समस्याएं आती हैं। भारत की ही तरह संसार भर में कई स्थानों पर इसे कचरे के रूप में बेचे जाने के बाद कई दुर्घटनाएं सामने आयी हैं, जिस कारण इसके संपर्क में आने वाले लोगों का स्वास्थ्य संबंधी कई घातक बीमारियों से साम्ना हुआ है। धातु के डिब्बों में बंद किए जाने के कारण यह अन्य कचरे के साथ मिलकर पुनर्चक्रण संयंत्रों में कई बार गलती से पहुंच जाता है। यदि इसे किसी संयंत्र में बिना पहचाने पिघला दिया जाए तो यह समूचे धातु को विषाक्त कर सकता है। कोबाल्ट-६० जीवित प्राणियों में काफी नुकसान पहुंचाता है। अप्रैल २०१० में दिल्ली में हुई एक दुर्घटना में भी कोबाल्ट-६० धात्विक कचरे में मिला है।पुलिस ने कोबाल्ट-६० डीयू का कबाड़ ...। २४दुनिया इसकी चपेट में आए लोगों को स्वास्थ्य संबंधी गंभीर हानि हुई हैं। मानव शरीर में पहुंचने पर यह यकृत, गुर्दो और हड्डियों को हानि पहुंचाता है।दिल्ली में कोबाल्ट-६० से हुआ विकिरण ...। दैनिक महामेधा। ९ अप्रैल २०१० इससे निकलने वाले गामा विकिरण के संपर्क में अधिक देर रहने के कारण कैंसर की आशंका भी बढ़ जाती है।

left|thumb|300px|कोबाल्ट-६० से गामा किरणे निकलने की नाभिकीय प्रक्रिया का चित्रात्मक निरूपण

 सन्दर्भ 

इन्हें भी देखें
भोज्य पदार्थों का किरणन

श्रेणी:कोबाल्ट के समस्थानिक
श्रेणी:कोबाल्ट
श्रेणी:रेडियोधर्मी ईंधन
श्रेणी:हिन्दी विकि डीवीडी परियोजना
बीटा क्षय

नाभिकीय भौतिकी में, बीटा क्षय (बीटा-डीके) एक प्रकार का रेडियोधर्मी क्षय होता है, जिसमें बीटा कण (एक विद्युत अणु (इलेक्ट्रॉन) या एक धन अणु (पॉज़िट्रॉन)) उत्सर्जित होते हैं। यह दो प्रकार का होता है। विद्युत अणु उत्सर्जन होने पर, इसे बीटा-ऋण () कहते हैं, जबकि धन अणु उत्सर्जन होने पर इसे बीटा धन () कहते हैं। बीटा कणों की गतिज ऊर्जा लगातार वर्णक्रम की होती है और इसका परास शून्य से अधिकतम उपलब्ध ऊर्जा तक होता है। 

कार्बन-14 का क्षय होकर नाइट्रोजन-14 में बदलना इलेक्ट्रॉन क्षय (electron emission या β− क्षय) का उदाहरण है। इसी प्रकार, मैगनीशियम-23 का क्षय होकर सोडियम-23 में परिवर्तन पॉजिट्रॉन-क्षय या β+ क्षय का उदाहरण है।

नीचे दो अन्य उदाहरण दिये गये हैं-
 (beta minus),

 (beta plus)

बीटा-क्षय का सामान्य सूत्र-
 

इन्हें भी देखें
अल्फा क्षय

 बाहरी कड़ियाँ 
 चित्र:Ndslivechart.png The Live Chart of Nuclides - IAEA  with filter on decay type, in Java  or HTML 

श्रेणी:नाभिकीय भौतिकी
श्रेणी:रेडियोधर्मिता
मॉडल दृष्टि नियंत्रक

मॉडल (प्रतिमान) के लिए जानकारी का प्रबंधन और पर्यवेक्षकों जब कि सूचना परिवर्तन को सूचित किया जाता है।

देखने या व्यूपोर्ट एक डिवाइस पर ग्राफिक्स मानचित्रण के लिए जिम्मेदार है। एक व्यूपोर्ट आम तौर पर एक प्रदर्शन की सतह के साथ एक 1-1 पत्राचार किया है और जानता है कि कैसे
यह करने के लिए प्रस्तुत करना.

एक नियंत्रक मतलब है जिसके द्वारा उपयोगकर्ता आवेदन के साथ interacts है। एक नियंत्रक उपयोगकर्ता से इनपुट स्वीकार करता है और मॉडल और व्यूपोर्ट का निर्देश है कि इनपुट के आधार पर कार्रवाई करते हैं

thumb|alt=Model View Controller Process|Model View Controller Process.
विकिरण-चित्रण

right|thumb|300px|आधुनिक मशीन द्वारा घुटने की रेडियोग्राफी
right|thumb|300px|कुहनी के रेडियोग्राफ
विकिरण-चित्रण या रेडियोग्राफी, चिकित्सा प्रतिबिम्बन की वह तकनीक है जो दृष्य-प्रकाश के अतिरिक्त अन्य विद्युतचुम्बकीय विकिरणों (जैसे एक्सरे ) का उपयोग करती है। इसमें मुख्यतः एक्स किरणों का उपयोग होता है। इस तकनीक में विद्युतचुम्बकीय तरंगों की पदार्थों को भेदकर निकलने के गुण का प्रयोग वस्तुओं के अंदर की स्थिति ज्ञात करने में किया जाता है। रेडियोग्राफी वस्तुतः असमान घनतत्व तथा संरचना वाली वस्तुओं (जैसे मानव शरीर के अंग) को देखने का साधन है। 

एक्स-किरण जनित्र द्वारा एक्स-किरण पैदा की जाती है। इन किरणों को जिस वस्तु का चित्रण करना होता है उस पर प्रक्षेपित किया जाता है। चूंकि वस्तु के विभिन्न भागों का घनत्व और संरचना अलग-अलग है, अतः इससे गुजरने वाली एक्स-किरणों का अवशोषण भी अलग-अलग होता है। इस प्रकार विभिन्न मात्राओं में अवशोषित होते हुए एक्स-किरण वस्तु के दूसरी तरफ एक फोटोग्राफिक फिल्म या डिजिटल संसूचक (डिटेक्टर) द्वारा ग्रहण की जाती है। इस प्रकार वस्तु की आन्तरिक संरचना की एक छाप संसूचक पर द्विआयामी छबि के रूप में प्रकट हो जाती है। 

इस तकनीक के समाज में बहुत प्रयोग होते हैं। इनमें चिकित्सकीय, गैर-विनाशकारी परीक्षण, खाद्य निरीक्षण, सुरक्षा और पुरातात्त्विक सर्वेक्षण आदि आते हैं।
अंगूठाकार

इन्हें भी देखें
विकिरण विज्ञान (रेडियोलोजी)

श्रेणी:चिकित्सकीय परीक्षण
श्रेणी:रेडियोग्राफी
श्रेणी:नाभिकीय भौतिकी
शुभा मुद्गल

अंगूठाकार|शुभा मुद्गल
शुभा मुद्गल (जन्म १९४९) भारत की एक प्रसिद्ध हिन्दुस्तानी शास्त्रीय संगीत, खयाल, टुमरी, दादरा और प्रचलित पॉप संगीत गायिका हैं। इन्हें १९९६ में सर्वश्रेष्ठ गैर-फीचर फिल्म संगीत निर्देशन का नेशनल अवार्ड अमृत बीज के लिये मिला था।Milestones Shubha Mudgal Official website. १९९८ में संगीत में विशेष योगदान हेतु गोल्ड प्लाक अवार्ड, ३४वें शिकागो अंतर्राष्ट्रीय फिल्म उत्सव में उनकी फिल्म डांस ऑफ द विंड (१९९७) के लिये मिला था। इसके अलावा इन्हें २००० में पद्मश्री भी मिल चुका है।

 सन्दर्भ 

 माहेश्वरी, बेलु (४ फ़रवरी २००१). शुभा स्प्रैड्स मैजिक, अगेन!. स्पैक्ट्रम.
 घोष, ऋतुजय (२७ जुलाई २००६) शुभा चार्म्ड बाय सूफ़ी म्यूज़िक. हिन्दुस्तान टाइम्स
बाहरी कड़ियाँ

 आधिकारिक जालस्थल
 
 Shubha Mudgal in Dance with the Wind
 Diwali 2008 सनीवेल, कैलिफ़ोर्निया concert updates at UPANA

श्रेणी:1959 में जन्मे लोग
श्रेणी:जीवित लोग
श्रेणी:पद्मश्री प्राप्तकर्ता
श्रेणी:शास्त्रीय संगीत गायक
श्रेणी:भारतीय गाय़िका
श्रेणी:पार्श्वगायक
श्रेणी:प्रयागराज के लोग
श्रेणी:भारतीय शास्त्रीय गायिका
नानजींग विश्वविद्यालय

नानजींग विश्वविद्यालय (南京大學, संक्षिप्त रूप "南大") है, चीन नानजींग स्थित, अच्छी तरह से उच्च शिक्षा संस्थान की स्थापना की। एक कृत्रिम नानजींग विश्वविद्यालयका अध्ययन विडवविद्यालय, एक चीनी सर्वाधिक प्रसिद्ध शीर्ष विडवविद्यालयों। 

thumb|right|300px

रवीन्द्रनाथ टैगोर नैनजिंग विश्वविद्यालय में अपने भाषण में कहा था:"चीन और भारत के सबसे कीमती सभ्यताओं है। आगे ले जाने के लिए उन्हें चीन के लिए महान सौभाग्य है, भारत और दुनिया के लिए कर रहे हैं।" (「近世文明，專尚物質，並不為貴。亞洲民族，中印兩國，自有最可貴之固有文明，發揚而光大之，實中印兩國之大幸，亦全世界之福。」)

भारतीय कवि विक्रम सेठ में पढ़ाई नानजींग विश्वविद्यालय। 

 बाहरी कड़ियाँ 
 विश्वविद्यालय सम्पादन

श्रेणी:चीन
श्रेणी:चीन के विश्वविद्यालय
भारतमाता मन्दिर, काशी

thumb|Bharat Mata Temple map
देवाधिदेव, आदिदेव, महादेव के त्रिशूल पर स्थित काशी को मन्दिरों का नगर होने का गौरव प्राप्त है। यहां देवी-देवताओं के अनेक मन्दिर हैं। इन मन्दिरों के बीच इस प्राचीन महानगर में एक ऐसा भी अद्वितीय मन्दिर है, जिसमें किसी देवी-देवता की प्रतिमा की जगह राष्ट्र का भौगोलिकीय लघु प्रतिरूप मूर्तिमान रूप में विराजित है। ‘भारतमाता मन्दिर‘ के नाम से चर्चित ‘राष्ट्रदेवता‘ का यह मन्दिर आजादी के योद्धाओं के लिए चर्चित विश्वविद्यालय ‘महात्मा गांधी काशी विद्यापीठ‘ के परिसर में चित्रकला विभाग के समीप स्थित है।

 परिचय 
इस मन्दिर के संस्थापक काशी के चर्चित स्वतंत्रता संग्राम सेनानी एवं काशी विद्यापीठ के संस्थापक स्व. बाबू शिवप्रसाद गुप्त थे। इस मन्दिर की स्थापना के विषय में बाबू शिवप्रसाद गुप्त ने एक विज्ञप्ति उस समय जारी की थी, जिसमें लिखा है, 
इसका निर्माण कार्य सम्वत्‌ १९७५ तद्नुसार वर्ष (१९१८ ई.) में प्रारंभ हुआ और ५-६ वर्ष में पूरा भी हो गया। यहां स्थापित भारतमाता की मूर्ति का शिलान्यास २ अप्रैल १९२३ को श्री भगवानदास के करकमलों से हुआ था।

सतह या भूतल पर सफेद और काले संगमरमर पत्थरों से बनी सम्पूर्ण भारतवर्ष की भौगोलिक स्थिति को दर्शाती मां भारती की यह मूर्ति, पवित्र भारतभूमि की सम्पूर्ण भौगोलिक स्थितियों को आनुपातिक रूप में प्रकट करती है। पूरब से पश्चिम ३२ फुट २ इंच तथा उत्तर से दक्षिण ३० फुट २ इंच के पटल पर बनी मां भारती की इस प्रतिमूर्ति के रूप के लिए ७६२ चौकोर ग्यारह इंच वर्ग के मकराने के सफेद और काले संगमरमर के घनाकार टुकड़ों को जोड़कर भारत महादेश के इस भूगोलीय आकार को मूर्तिरूप प्रदान किया गया है। मां भारती की इस पटलीय मूर्ति के माध्यम से भारत राष्ट्र को पूर्व से पश्चिम तक २३९३ मील तथा उत्तर से दक्षिण तक २३१६ मील के चौकोर भूखण्ड पर फैला दिखाया गया है।

इस मूर्ति पटल में हिमालय सहित जिन ४५० पर्वत चोटियों को दिखाया गया है उनकी ऊंचाई पैमाने के अनुसार १ इंच से २००० फीट की ऊंचाई को दर्शाती है।

इस में छोटी-बड़ी आठ सौ नदियों को उनके उद्गम स्थल से लेकर अन्तिम छोर तक दिखाया गया है।

इस मूर्ति पटल पर भारत के लगभग समस्त प्रमुख पर्वत, पहाड़ियों, झीलों, नहरों और प्रान्तों के नामों को अंकित किया गया है। लगभग ४५०० वर्ग फुट क्षेत्र में तीन फीट ऊंचे एक विशाल चबूतरे पर यह मन्दिर बना है। भारत माता के इस मन्दिर के मध्य भाग में स्थापित भारत के विभिन्न भौगोलिक उपादानों के रूप में पर्वत, पठार, नदी और समुद्र के सजीव निर्माण के लिए संगमरमर के पत्थरों को जिस कलात्मक ढंग से तराश कर भारत के भौगोलिक भू-परिवेश का यथार्थ प्रतिरूपांकन किया गया है, वह भारत में पत्थर पर कलाकृति निर्माण कार्य में प्राचीन काल से चली आ रही कला और तकनीकी पक्ष को उजागर करती है। वास्तव में राष्ट्रभाव की अनुप्रेरक मां भारती के इस मन्दिर के निर्माण में कला, शिल्प और तकनीकी ज्ञान का उत्कृष्ट समन्वय हुआ है।

 इन्हें भी देखें 
 भारतमाता

 बाहरी कड़ियाँ
कला, शिल्प, स्थापत्य और राष्ट्रप्रेम का अनुपम मन्दिर : भारत माता मन्दिर
वाराणसी का अद्भुत भारत माता मंदिर

श्रेणी:वाराणसी
श्रेणी:प्रसिद्ध मन्दिर
भारतमाता

thumb|right|200px|
भारत को मातृदेवी के रूप में चित्रित करके भारत माता या 'भारतम्बा' कहा जाता है। भारतमाता को प्राय नारंगी रंग की साड़ी पहने, हाथ में तिरंगा ध्वज लिये हुए चित्रित किया जाता है तथा साथ में सिंह होता है। 

भारत में भारतमाता के बहुत से मन्दिर हैं। काशी का भारतमाता मन्दिर अत्यन्त प्रसिद्ध है जिसका उद्घाटन सन् १९३६ में स्वयं महात्मा गांधी ने किया था। हरिद्वार का भारतमाता मन्दिर भी बहुत प्रसिद्ध है।

 इतिहास 
right|thumb|200px|अबनीन्द्रनाथ ठाकुर द्वारा चित्रित भारतमाता

 वेदों का उद्घोष - 'माता भूमिः पुत्रोऽहं पृथिव्याः' (भूमि माता है, मैं पृथ्वी का पुत्र हूँ।)

 वाल्मीकि रामायण में - 'जननी जन्मभूमिश्च स्वर्गादपि गरीयसी' (जननी और जन्मभूमि का स्थान स्वर्ग से भी ऊपर है।)

 भारत के स्वतंत्रता संग्राम के दौरान, उन्नीसवीं शताब्दी के अन्तिम दिनों में भारतमाता की छबि बनी।

 सन् १८७३ में किरन चन्द्र बन्दोपाध्याय का नाटक 'भारत माता' सबसे पहले खेला गया था।

 सन् १८८२ में बंकिम चन्द्र चट्टोपाध्याय ने अपने उपन्यास आनन्दमठ में  वन्दे मातरम् गीत सम्मिलित किया जो शीघ्र ही स्वतंतरता आन्दोलन का मुख्य गीत बन गया।

 सन १९०५ में अवनीन्द्र नाथ ठाकुर ने भारतमाता को चारभुजाधारी देवी के रूप में चित्रित किया जो केसरिया वस्त्र धारण किये हैं; हाथ में पुस्तक, माला, श्वेत वस्त्र तथा धान की बाली लिये हैं।

 सन् १९३६ में बनारस में शिव प्रसाद गुप्त ने भारतमाता का मन्दिर निर्मित कराया। इसका उद्घाटन गांधीजी ने किया।

 सन् १९८३ में हरिद्वार में विश्व हिन्दू परिषद ने भारतमाता का एक मन्दिर बनवाया।

 जनवरी २०१८ में उज्जैन में भारतमाता का मंदिर उद्घाटित हुआ। यह मंदिर, प्रसिद्ध  महाकाल मंदिर के पास ही स्थित है।

इन्हें भी देखें
भारतमाता (चित्र)
भारत माता मंदिर, हरिद्वार
भारतमाता मन्दिर, काशी
भारत माता की जय

 बाहरी कड़ियाँ 
 भारतमाता की आरती
 Patriotic fervour The Hindu, August 17, 2003.
 The life and times of Bharat Mata Sadan Jha, Manushi, Issue 142.
 Bharat Mata Images Prof. Pritchett, Columbia University

श्रेणी:हिन्दू देवी-देवता
श्रेणी:हिन्दू राष्ट्रवाद
श्रेणी:भारतीय स्वतन्त्रता संग्राम
हेल्महोल्ज़

thumb|right|हेल्महोल्ज़
हरमन फ़ॉन हल्महोल्ज़(31 अगस्त 1821 - 8 सितम्बर 1894) एक जर्मन भौतिकविद तथा चिकित्सक थे जिन्होंने आधुनिक विज्ञान के कई क्षेत्रों के विकास में योगदान दिया। ऊष्मागतिकी, विद्युतगतिकी और ऊर्जा संरक्षण के सिद्धांत के लिए उनका योगदान विशेष रूप से उल्लेखनीय है। शुद्ध पदार्थों के लिए उनका दिया गया एक सिद्धांत, जो अब उन्हीं के नाम से जाना जाता है, ऊष्मागतिकी के क्षेत्र में बहुत महत्वपूर्ण है।

श्रेणी:जर्मनी के भौतिकविद
भारत सरकार द्वारा प्रतिबंधित संगठनों की सूची

भारत के गृह मंत्रालय ने विभिन्न संगठनों को गैरकानूनी गतिविधियाँ (रोकथाम) अधिनियम के तहत आतंकी संगठन घोषित किये गये हैं। Popular front of india

सूची
 प्रतिबन्धित समूह निम्नलिखित हैं:

इन्हें भी देखें
 भारत मे आतंकवाद इतिहास
 पाकिस्तान द्वारा प्रायोजित आतंक
 भारत में आतंकवाद

सन्दर्भ

बाहरी कड़ियाँ
 आधिकारिक सूची

श्रेणी:भारत में आतंकवादी संगठन
आस्की

thumb|250px|ASCII
आस्की (अंग्रेजी:ASCII) या अमेरिकन स्टैण्डर्ड कोड फॉर इन्फॉर्मेशन इण्टरचेंज कम्प्यूटर में उपयोग करने के लिये वर्ण-इन्कोड करने का एक मानक है। यह अंग्रेजी वर्णमाला के क्रम के अनुसार व्यवस्थित है। आस्की के कोड वर्णों को एक कोड निर्धारित करता है जिसका उपयोग कम्प्यूटर में टेक्स्ट को निरूपित करने, संचार उपकरणों में, एवं टेक्स्ट का प्रयोग करने वाली अन्य युक्तियों (जैसे - सैल फोन) में होता है, आस्की में ऐसे 256 कोड हैं। मानक आस्की कोड का मान 0 से 127 होता है जबकि 128 से 256 तक कैरेक्टेर परिवर्धित (Extended) आस्की कैरेक्टेर सेट होते हैं।कंप्यूटर कोष page 20

 सन्दर्भ 

 बाहरी कड़ियाँ 
 आस्की कोड क्या होता है? (समिधा फाउण्डेशन)
 A history of ASCII, its roots and predecessors  by Tom Jennings (October 29, 2004) (accessed 2005-12-17)
 The ASCII subset of Unicode
 The Evolution of Character Codes, 1874-1968
 Scanned copy of American Standard Code for Information Interchange ASA standard X3.4-1963 
 HTML ASCII Reference 

श्रेणी:कंप्यूटर
गोंदिया

गोंदिया शहर गोंदिया ज़िले का प्रशासकीय मुख्यालय है। गोंदिया शहर में मुख्य तौर पर चावल मिल्स है और बिडी उधोग भी काफी प्रमाण में मौजूद है। गोंदिया महाराष्ट्र में है और छत्तीसगढ़ और मध्य प्रदेश की सीमा पर है। महाराष्ट्र में आणे के लिये मध्य भारत और पूरब कि और से गोंदिया प्रवेश द्वार है।"RBS Visitors Guide India: Maharashtra Travel Guide ," Ashutosh Goyal, Data and Expo India Pvt. Ltd., 2015, ISBN 9789380844831"Mystical, Magical Maharashtra ," Milind Gunaji, Popular Prakashan, 2010, ISBN 9788179914458

 इतिहास 
भंडारा जिल्हा का विभाजन होके १ मई १९९९ को गोंदिया जिल्हा का निर्माण हुवा.
राज्य के अंतिम छोर पर बसे गोंदिया शहर का अपना इतिहास है। मध्यप्रदेश और छत्तीसगड कि सीमा पर बसे इस शहर का अपना अंदाज था। गोंदिया परिसर पर पेहले गोंड राजा का राज्य था। तब यहाँ जंगल घना हुआ करता था।
गोंड समाज के लोग यहाँ के पुराने रहिवासी है। उनका काम गोन्ध और लाख जमा कर उसे गाव में बेचना था।
उसी वजह से गोंदिया नाम पडा।
उसी वजह से गोंदिया नाम पडा ऐसा इंग्रज के जमाने के आर.व्ही. रसेल इन्होने ‘गॅझेटियर’ में लिखा है।
उस समय आज के जैसे राज्य और सीमाये नहीं थे, पर कूच अंतर पर बदलणे वाली भाषा थी।
उसी वजह से गोंदिया से लगे राज्य कि भाषा का असर गोंदिया कि भाषा पर पडा। गोंदिया का संबंध छत्तीसगड व मध्य प्रदेश से बडते गये और आज भी यह संबंध गेहराई के साथ जुडे हुये है। उस वक़्त गोंदिया सी.पी.ॲँड बेरार का भाग हुं करता था।

भोसले के साम्राज्य में कामठा, फुलचूर और किर्नापूर कि जमीनदारी हुं करती थी, प्रसाश्कीय दृष्टीकोन से अंग्रेजो ने गोंदिया को तालुका का दर्जा दिया। 
उस वक्त आदिवासी लोग लाख, डिंक, सागवान, मोहफुल, आवळा, चिंच आदी गोंदिया में बेचने लाते थे। 
उस वक्त गोंदिया में लाख के ३२ कारखाने थे। 
इधर पुराना गोंदिया, मुर्री और फुलचूर में लोग बसने लगे और नये उद्योग का आगाज होता गया, समय के साथ साथ लाख कारखाने बंद होते गये।
1877 में जब स्वामी विवेकानन्द बैलगाड़ी से नागपुर से रायपुर जा रहे थे तो दर्रेकासा की गुफा के पास उन्हें पहली भाव समाधी हुई.(book "Journey of Swami Vivekananda to Raipur and His First Trance")

 इन्हें भी देखें 
 गोंदिया ज़िला

 सन्दर्भ 

श्रेणी:गोंदिया ज़िला
श्रेणी:महाराष्ट्र के शहर
श्रेणी:गोंदिया ज़िले के नगर

  3.Book "Journey of Swami Vivekananda to Raipur and His First Trance"